DA eis antwoorde oor 'geheime reddingsboei' van R2 miljard aan SAL | Maroela Media
Die party sal Tito Mboweni, minister van finansies, skriftelik versoek om besonderhede te verskaf oor die bedrag en bron van die fondse wat aan die SAL oorbetaal is, het Alf Lees, DA-lid van die parlement se staande komitee oor openbare rekeninge (Skoor), Sondag in 'n verklaring gesê.
"Die finansiering, of dit 'n tipe lening van banke, die verkope van staatsbates of selfs die onwettige gebruik van die R5 miljard wat begroot is vir die terugbetaling van SAL se lenings is, beteken dat die ANC-regering weereens gekies het om hul SAL-ydelheidsprojek te finansier eerder as die desperate behoeftes van armoedige Suid-Afrikaners en die 10 miljoen werklose Suid-Afrikaners."
Die nasionale regering kan nie eenvoudig die nasionale fiskus bly dreineer deur onsuksesvolle staatsbeheerde instansies soos die SAL te finansier nie, het hy bygevoeg.
"Ondanks 'n skrywe aan pres. Cyril Ramaphosa om te versoek dat hy Tito Mboweni, sy minister van finansies, in sy posisie moet steun om verdere reddingsboeie aan die SAL te weier, is dit duidelik dat Mboweni die stryd verloor het. Dit is 'n hartseer uitslag vir Suid-Afrikaners en nóg 'n spyker in die doodskis vir 'n Moody's-afgradering. Die DA hou voel: slegs likwidasie is nou die antwoord vir die SAL en geen verdere reddingsboeie moet aan hulle oorbetaal word nie."
ANC, julle is besig om Suid-Afrika die afgrond in te bestuur!
Babasterftes: Ramaphosa laat Tembisa-hospitaal in die steek, lees die opskrif vanmiddag van 'n berig op Netwerk24, en ek haal 'n stukkie aan:
"Pres. Cyril Ramaphosa het nie sy beloftes nagekom ná sy besoek in Mei 2018 aan die Tembisa-hospitaal aan die Oos-Rand nie, sê Jack Bloom, DA-woordvoerder oor gesondheid."
Goeie genade, dit is nou maar eers 26 Januarie, dis die een kartets op die ander wat ons moet trotseer, soos ook die ander berigte en die een hierbo wat net vandag verskyn het, mens sidder om te dink wat lê nog vir ons voor.
… mmm.. alle paaie lei na Rome en ons weet almal wat toe met Rome gebeur het. Diegene wat nie weet nie, vlieg met SAL na Rome en stap daar rond… vra uit oor die ekonomie en die Pous se liefdadigheidswerk en oor die Mafia en probeer om 'n toebroodjie langs een van die fonteine te eet… Enjoy your stay…
Nog 'n paar miljard in die drein af!! Die SAL is die ANC se persoonlike vervoer.. gratis natuurlik. Daar is nie 'n manier dat hulle sal toelaat dat SAL onder sal gaan nie!! Nou kom al die ander "drenkelinge"..!!